Μεταμοντερνισμός και Ιστοριογραφία. Το Ζήτημα του Ολοκαυτώματος
Creators: name: Πελεκανίδης, Θεόδωρος Γεωργίου
Publisher: name: Aristotle University of Thessaloniki
Year: 2015
Subjects: Μεταμοντερνισμός
Ιστορική αναπαράσταση
Ολοκαύτωμα
Postmodernism
Historical representation
Holocaust

description: Η συγκεκριμένη εργασία ασχολείται ουσιαστικά με δύο κεντρικά ζητήματα: πρώτον, με την μεταμοντέρνα θεωρία της ιστορίας, όπως αυτή διαμορφώνεται τα τελευταία σαράντα χρόνια και δεύτερον με το ιστοριογραφικό και φιλοσοφικοϊστορικό ζήτημα της αναπαράστασης του Ολοκαυτώματος. Είναι δομημένη σε τέσσερα κεφάλαια, στα οποία μελετάται η πορεία της έρευνας επί του ζητήματος και γίνεται μια σύντομη κριτική αποτίμηση. Στο πρώτο κεφάλαιο αναλύεται η φιλοσοφία της ιστορίας του Theodor Adorno, καθώς και η αντίληψή του για το Ολοκαύτωμα και τους τρόπους κατανόησής του μέσα στο κοινωνικό και ιστορικό του πλαίσιο. Στο δεύτερο μελετάται η θεωρία της Hannah Arendt όπως προκύπτει από το βιβλίο της για την δίκη του Αδόλφου Άιχμαν και γίνεται μια φιλοσοφικοϊστορική προσέγγιση της ανάλυσής της. Στη συνέχεια η εργασία επικεντρώνεται στο Historikerstreit του 1986, μια ιστορική δημόσια διαμάχη στη Δυτική Γερμανία σχετικά με την προσέγγιση του Ολοκαυτώματος, όπου και εμφανίζονται οι πρώτες τάσεις προβληματισμού που θα απασχολήσουν στη συνέχεια τον μεταμοντερνισμό. Στο τρίτο κεφάλαιο περιγράφεται η μεταμοντέρνα θεωρία της ιστορίας καθαυτή και το πώς οι νέες κατευθύνσεις της έρευνας έχουν ανοίξει ένα ευρύ πεδίο για την περαιτέρω εμβάθυνση σε ιστοριογραφικά ζητήματα ιδιαίτερου χαρακτήρα, όπως το Ολοκαύτωμα. Στο τελευταίο κεφάλαιο, τέλος, γίνεται αναφορά στο αν και πώς τελικά η σχετικοποίηση της ιστορίας που προωθείται από τους μεταμοντέρνους θεωρητικούς μπορεί να οδηγήσει σε άρνηση του Ολοκαυτώματος και επιχειρείται μια συνολική κριτική στην κατεύθυνση της ανάπτυξης μιας νέας φιλοσοφίας της ιστορίας.
description: This thesis deals essentially with two main issues: firstly, with the postmodern theory of history as shaped the last forty years and secondly with the historiographical and historio-philosophical issue of the representation of the Holocaust. It is structured in four chapters. The first chapter analyzes Theodor Adorno’s philosophy of history and his perception of the Holocaust as long as the ways of understanding it within its social and historical context. The second chapter considers the theory of Hannah Arendt as it appears in her book on the trial of Adolf Eichmann and a historico- philosophical approach to her analysis is made, according to her conclusions. Afterwards the thesis focuses on Historikerstreit, a public controversy in West Germany (1986) on the Holocaust and its perception. We can claim that this discussion was the first step towards the main problematic that has lead to the postmodern understanding of the Holocaust till today. The third chapter describes the postmodern theory of history itself and how new research directions have opened a wide scope for further deepening in particular historiographical issues, such as the Holocaust. In the last chapter, finally, reference is made on whether and how the relativization of History promoted by postmodern theorists can lead to the denial of the Holocaust. This whole discussion concludes in the need for a new emancipator philosophy of history.